Source: http://avmr.ro/categorie/articole-si-stiri/articole-mineriade/c40-2008/page/2/
Timestamp: 2019-12-07 06:09:17+00:00

Document:
Procurorulul general a mai spus ca dosarul Mineriadei, in care a fost cercetat Ion Iliescu pentru moartea si ranirea unor persoane in 13-15 iunie, ar fi stat 7 luni in expectativa inainte de a fi declinat procurorilor civili.
In opinia procurorului general, vinovate pentru aceste nereguli ar fi fost conducerile care s-au succedat la sefia Sectiilor Parchetelor Militare.
Dan Voinea spune ca a aflat de la televizor de cererea de revocare
Procurorul militar Dan Voinea a declarat astazi ca a aflat de la televizor despre cererea procurorului general de revocare a sa din functia de adjunct al Sectiei Parchetelor Militare, el afirmand ca va decide ce va face dupa primirea acestei decizii.
„Mie nu mi-a comunicat nimeni nimic, am vazut la televizor declaratia procurorului general. Tot ce pot sa va spun este ca toate dosarele pe care eu le-am avut le-am trimis la instanta. Dupa ce o sa primesc decizia de revocare din functie, o sa ma gandesc ce o sa fac”, a declarat joi pentru NewsIn generalul Dan Voinea.
Sursa: 9am, 24.10.2008
Asociatia Victimelor Mineriadelor din Romania l-a dat in judecata pe procurorul militar Dan Voinea, dar si Parchetul General, cerand daune morale in valoare de 4 milioane de euro pentru tergiversarea dosarelor mineriadelor.
Anuntul a fost facut de presedintele AVRM, Viorel Ene, informeaza NewsIn.
Procurorul militar Dan Voinea a declarat ca nu a fost anuntat cu privire la acest proces, ca si-a indeplinit toate obligatiile si ca a trimis instantei dosarul Mineriadei din 13-15 iunie inca din 2000, iar in cel privind victimele de la Magurele si Baneasa a terminat cercetarile si le-a audiat pe toate cele 1056 de persoane vatamate, insa a declinat dosarul la procurorii civili.
Potrivit avocatului lui Dan Voinea, Asociatia Victimelor Mineriadelor din Romania nu are calitatea procesuala si nu poate cere daune, astfel ca este posibil ca instanta sa se sesizeze din oficiu si sa respinga actiunea formulata de asociatie. Singura cale pentru continuarea procesului este ca victimele sa-l dea in judecata pe procurorul militar Dan Voinea.
Primul termen al procesului va avea loc pe 10 decembrie la Tribunalul Bucuresti.
Sectia pentru procurori a CSM a fost sesizata, pe 24 octombrie, de Comisia de disciplina pentru procurori in cazul lui Dan Voinea, adjunct al Sectiei Parchetelor Militare, pentru abateri disciplinare in exercitarea functiei.
De asemenea, procurorul general, Laura Codruta Kovesi, i-a trimis, pe 27 octombrie, ministrului justitiei, Catalin Predoiu, cererea de revocare a adjunctului Sectiei Parchetelor Militare, Dan Voinea, cel care s-a ocupat de dosarele Revolutiei si Mineriadei.
Sursa: Ziare.com, 04.12.2008
Dan Voinea a fost audiat la Consiliului Superior al Magistraturii
Procurorul militar, Dan Voinea, a cărui revocare a fost cerută de procurorul general, a fost audiat, miercuri, la Consiliul Superior al Magistratrurii, în legătură cu sesizarea Comisiei de disciplină pentru procurori privind abateri disciplinare în execitarea funcţiei, informează NewsIn.
Pe 24 octombrie, secţia pentru procurori a CSM a fost sesizată de Comisia de disciplină cu privire la cazul lui Dan Voinea, adjunct al Secţiei Parchetelor Militare, care este acuzat de abateri disciplinare în exercitarea funcţiei.
Procurorul general, Laura Codruţa Kovesi, i-a trimis, pe 27 octombrie, ministrului justiţiei, Cătălin Predoiu, cererea de revocare a adjunctului Secţiei Parchetelor Militare, Dan Voinea, el fiind cel care s-a ocupat de dosarele Revoluţiei şi ale Mineriadei. Purtătorul de cuvânt al Parchetului de pe lângă Înalta Curte de Casaţie şi Justiţie, Robert Cazanciuc, a declarat, pentru NewsIn, că solicitarea este însoţită de o expunere de motive, document în care au fost preluate principalele constatări ale raportului de control al CSM la Secţia Parchetelor Militare.
Potrivit procedurii, pentru a putea fi aprobată cererea de revocare a procurorului genral, ministrul Predoiu trebuie să analizeze temeinic motivele reclamaţiei, iar apoi, dacă el consideră de cuviinţă, trebuie să ceară un aviz consultativ din partea Secţiei de procurori a CSM. Solicitarea este apoi trimisă şefului statului, care poate accepta sau nu cererea de revocare din funcţie a lui Voinea.
Procurorul general, Laura Codruţa Kovesi, a declarat, pe 23 octombrie, că îi va cere ministrului justiţiei, Cătălin Predoiu, revocarea din funcţie a adjunctului Secţiei Parchetelor Militare, Dan Voinea. Kovesi a explicat că, deşi au fost multe delegări ale unor procurori din teritoriu la structura centrală, Secţia Parchetelor Militare a rezolvat anul trecut doar trei rechizitorii. Dosarele au fost lucrate de peste 10 procurori.
Potrivit lui Kovesi, Inspecţia judiciară nu a consemnat mai multe aspecte sesizate, şi anume, tergiversarea dosarelor Revoluţiei şi Mineriadelor, precum şi o rezoluţie de începere a urmăririi penale care nu a fost trecută în registru.
Procurorul general a mai spus că dosarul Mineriadei, în care a fost cercetat Ion Iliescu pentru moartea şi rănirea unor persoane în 13-15 iunie, ar fi stat 7 luni în nelucrare, înainte de a fi declinat procurorilor civili.
În opinia procurorului general, vinovate pentru aceste nereguli ar fi fost conducerile care s-au succedat la şefia Secţiei Parchetelor Militare.
Secţia de procurori a Consiliului Superior al Magistraturii şi-a însuşit, pe 23 octombrie, cu majoritate de voturi, raportul de control la Secţia Parchetelor Militare, verificările fiind cerute de procurorul general, după ce a dispus infirmarea rezoluţiei de începere a urmăririi penale pentru Ion Iliescu.
Secţia pentru procurori a CSM a decis, la finalul lunii decembrie a anului trecut, efectuarea controlului de fond la solicitarea procurorului general, Laura Kovesi, la Secţia Parchetelor Militare din Parchetul de pe lângă Înalta Curte de Casaţie şi Justiţie. Procurorul general al României a declarat, pe 7 decembrie 2007, după ce a dispus infirmarea rezoluţiei de începere a urmăririi penale pentru fostul preşedinte Ion Iliescu, că a cerut CSM un control pe fond asupra activităţii procurorilor militari. „Având în vedere marile deficienţe constatate în acest caz, am cerut Consiliului Superior al Magistaturii efectuarea unui control de fond la Secţia Parchetelor Militare, atât la structura centrală cât şi la toate unităţile din teritoriu, pentru că cele mai vechi dosare al Ministerului Public sunt aici”, a declarat Kovesi.
Potrivit acesteia, procurorul militar Dan Voinea i-a prezentat lui Ion Iliescu o altă învinuire decât cea pentru care a început urmărirea penală. Ion Iliescu a fost pus sub învinuire, prin rezoluţia din 19 iunie 2007, sub acuzaţia că la data de 13 iunie 1990 a determinat cu intenţie intervenţia în forţă a militarilor împotriva manifestanţilor din Piaţa Universităţii din Bucureşti şi din alte zone ale Capitalei, fapt ce a avut ca urmare moartea şi rănirea prin împuşcare a mai multor persoane. Între timp, în cazul său procurorii civili au dat neînceperea urmăririi penale.
Sursa: Adevarul, 26.11.2008
CSM i-a returnat ieri ministrului Justitiei, Marian Predoiu cererea formulata de acesta in data de 04.12.2008, privitoare la propunerea de revocare din functie a procurorului Dan Voinea, facuta de Procurorul General al Romaniei, Laura Kovesi. Potrivit legii, ministrul Justitiei e cel care are competenta sa ceara Presedintelui Romaniei emiterea decretului de eliberare din functie. Cu avizul consultativ al CSM (de care seful statului poate tine sau nu cont). CSM a retunat ieri cererea ministrului Justitiei, motivand ca „nu exista o solicitare de propunere de revocare din functie a generalului maior magistrat Dan Voinea conform dispozitiilor legale si nici nu sunt precizate motivele (…) Concret, Ministerul Justitiei a solicitat CSM pozitia in legatura cu avizul prevazut de lege”. Reactia CSM este surprinzatoare, in conditiile scandalului public pe tema dosarelor Revolutiei, si pentru faptul ca ministrul Justitiei este membru de drept al CSM. Daca ar fi existat neintelegeri de interpretare, CSM trebuia sa lamureasca problema direct cu ministrul si nu sa retuneze adresa, evitand sa emita un aviz. ZIUA a intrat in posesia adresei MJ din 04.12.2008, semnata indescifrabil in locul ministrului Predoiu, in care nu se cere expres revocarea ci: „va rugam sa precizati pozitia dvs. in legatura cu avizul prevazut de textul de lege(…) va inaintam alaturat cererea de revocare formulata de d-na Procuror General”. Contactat telefonic, ministrul Predoiu ne-a declarat ca asteapta sa primeasca solutia motivata a CSM, pentru a putea emite un punct de vedere oficial. „Pana atunci”, a continuat ministrul, „pozitia CSM imi face impresia unei eschive, in contradictie cu spiritul legii”.
Sursa: Razvan SAVALIUC, Ziua, 12.12.2008
9 decembrie 2008 Viorel Ene Comentarii 0
Dan Voinea a detinut, intre anii 1997 si 2000, sefia Sectiei Parchetelor Militare. Voinea este cel care s-a ocupat de dosarul mineriadei din 13-15 iunie 1990 si de cel al Revolutiei din decembrie 1989. In aprilie 2006, Dan Voinea a fost numit in functia de procuror militar sef adjunct al Sectiei Parchetelor Militare. (A.E.G.)
Romania Prosecutor General Urges Justice Min To Dismiss Deputy Military Prosecutor
4 decembrie 2008 Viorel Ene Comentarii 0
Romania’s prosecutor general Codruta Kovesi Thursday urged justice minister Catalin Predoiu to dismiss Dan Voinea from the position of deputy prosecutor with the Department of Military Prosecutors’ Offices, citing major deficiencies in the activity of the department and flaws in the management of human resources.
Kovesi based her decision on two concrete examples, the files of the anti-communist Revolution in December 1989 and the files targeting miners’ riots in 1991, stressing that, although 18 years passed since the Revolution, these files were not solved yet.
Kovesi said she provided Voinea with financial and human resources to render the department’s activity more efficient and help him solve the files as soon as possible, stressing, however, her good intentions obviously did not pay off.
Kovesi’s proposal will be submitted to Predoiu upon publishing the report on the activity of the Department of Military Prosecutors’ Office.
Sursa: Mediafax, 23.10.2008
Generalul Voinea, dovedit ca infractor si „musamalizator” de Parchetul Militar
DOVADA PRIMITA DE LA PARCHETUL MILITAR, MAI JOS
In premiera pentru Justitia romana, unui petent, Asociatia Victimelor Mineriadelor, care se plange de activitatea unui mare mahar al Justitiei, generalul maior Dan Voinea, i se da dreptate. Colonelul magistrat Ion Vasilache, procurorul militar sef al Sectiei Parchetelor Militare din cadrul Parchetului de pe langa Inalta Curte de Casatie si Justitie, a decis o Rezolutie prin care, urmare a plangerii victimelor, se trimite dosarul de urmarire penala administrat (si musamalizat n.r.) pana in prezent de Dan Voinea (foto) la Sectia civila de urmarire penala si criminalistica din cadrul Parchetului. Asociatia Victimelor Mineriadelor, condusa de Viorel Ene, a salutat decizia sefului Parchetului General Sectia Militara, prin care s-a dat dreptate plangerilor asociatiei cu privire la solutiile propuse de Dan Voinea in dosarele mineriadei iunie 1990. Victimele mineriadei si represiunilor lui Ion Iliescu au protestat in nenumarate randuri impotriva tergiversarii si musamalizarii dosarelor de catre Dan Voinea si echipa sa. S-au depus plangeri penale la Procuratura Generala impotriva generalului procuror pentru favorizarea infractorilor Ion Iliescu, Petre Roman, Gelu Voican Voiculescu, Virgil Ardeleanu, Doru Viorel Ursu, Miron Cozma, Mihai Chitac, precum si a procurorilor Alexandru Tuculeanu, Ovidius Paun etc., principali organizatori si executanti ai represiunii din iunie 1990. Prin rezolutia din 27.02.2008 seful Parchetului Militar Ion Vasilache s-a adresat oficial Victimelor Mineriadelor, raspunzand plangerii de infirmare a solutiilor date de Voinea: ,,Plangerea este intemeiata si pe cale de consecinta urmeaza a fi admisa”, a confirmat colonelul Vasilache, dispunand trimiterea dosarelor de urmarire penala in cadrul Parchetului General, sectia civila.
Sursa: Mihaela Mihai si Marcu Roland, Ziarul, 01.03.2008

References: CSM 
 CSM 
 CSM 
 CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM